చిరంజీవి
చిరంజీవి గా ప్రసిద్ధి చెందిన కొణిదెల శివశంకర వరప్రసాద్ తెలుగు సినిమా రంగంలో ఒక ప్రముఖ కథానాయకుడు. అంచెలంచెలుగా ఎదిగి మెగాస్టార్గా తెలుగు ప్రేక్షకుల అభిమానాన్ని చూరగొన్నాడు. మొత్తం దేశంలో చిరంజీవికి మూడు వేలకు పైగా అభిమాన సంఘాలున్నాయని ఒక అంచనా .
మంచు మనోజ్ కుమార్
మనోజ్ గా అందరికీ సుపరిచితుడైన మంచు మనోజ్ కుమార్ ప్రముఖ తెలుగు సినిమా నటుడు. ఇతను కలెక్షన్ కింగ్ గా ప్రసిద్ధి చెందిన నటుడు మోహన్ బాబు రెండవ కొడుకు.
మనోజ్ బాల్యంలో తన పదోయేటనే మేజర్ చంద్రకాంత్ సినిమాలో నటించాడు. 2004లో దొంగ దొంగది సినిమాతో తెలుగు సినీ ప్రపంచానికి కథానాయకుడిగా పరిచయమయ్యాడు.బిందాస్ సినిమాకుగానూ ఆంధ్రప్రదేశ్ ప్రభుత్వం వారి నంది స్పెషల్ జ్యూరీ పురస్కారాన్ని అందుకున్నాడు. 
మంచు మనోజ్ 1983 మే 20న మోహన్ బాబు మరియు నిర్మల దేవిలకు మూడో సంతానం, రెండో కొడుకుగా పుట్టాడు. అక్క లక్ష్మీ మంచు మరియు పెద్దన్నయ్య విష్ణు మంచు ప్రముఖ సినీ నటులు. ఇతను తన విద్యను సౌత్ ఈస్టర్న్ ఓక్లహామా స్టేట్ యూనివర్సిటీలో పూర్తి చేసాడు.హైదరాబాద్‌, 2015 మే 20 న  మంచు మనోజ్‌ వివాహం ప్రణతిరెడ్డితో హైదరాబాద్‌ హైటెక్స్‌లో జరిగింది
2013 డిసెంబరు 8 ఆదివారం రాత్రి ఓ వివాహానికి వెళ్తున్న మనోజ్ వాహనం హైదరాబాద్ ఔటర్ రింగ్‌రోడ్డుపై ప్రమాదానికి గురైంది. కారులో ఉన్న గాలి బుడగలు తెరుచుకోవడంతో అందులోని మనోజ్‌తో పాటు డ్రైవర్, అంగరక్షకుడు త్రుటిలో ప్రాణాలతో బయటపడ్డారు. ఈ ముగ్గురికి స్వల్ప గాయాలయ్యాయి..